Rododendro arbóreo

Rhododendron arboreum, o rododendro arbóreoO nome vulgar é unha mera tradución do nome latino científico que tamén é usado por outras linguas, mais que non aparece en dicionario galego ningún, polo que se dá preferencia polo de agora ao nome científico no artigo, tamén coñecido coma burans ou gurans, é un arbusto ou arboriña perenne cunhas flores vermellas brillantes e rechamangueiras. Medra en Bután, China, India, Mianmar, Nepal, Sri Lanka e Tailandia. O Rhododendron arboreum é a flor nacional do Nepal e a árbore estatal de Uttarakhand&Himachal Pradesh.

 Descrición 
O seu nome científico significa "con tendencia lígnea ou a medrar de xeito arbóreo". Coñécese que pode acadar os 20 m de altura, con todo acostuma roldar os 12 m (36 ft) x 12 m (36 ft). Esta especie ten o Récord Guinness do rododendro maior do mundo.

A comezos e mediados da primavera, agroman acios de 15-20 flores con forma de campá, de 5 cm (2 in) de largo e 3–5 cm (1.25–2 in) de longo de cores vermellas, rosas ou brancas. Teñen bolsas de néctar negras e manchas negras no interior.

 Cultivo 
Prefire solos acedos ricos en humus, húmidos mais ben drenados, e semisombra; condicións doadas de atopar en Galiza. Ten follas anchas verdes escuras de 7–19 cm (3–7 in) de longo, co envés aveludado prateado ou acastañado.

É unha planta axeitada para xardíns boscosos, fragas e arboredos.

Cómpre abeirar as plantas con sebes cortaventos para evitar danos nas follas.

 Variantes 
miniatura|Rhododendron arboreum de Fyson

 Rhododendron arboreum subsp. cinnamomeum ten follas co envés de peluxe de cor castaña canela.
 Rhododendron arboreum subsp. zeylanicum especie rara das terras altas de Sri Lanka, chamada despois Ceilán, nome usado polos comerciantes árabes para se referir a Sri Lanka.
 Rhododendron arboreum subsp. cinnamomeum var. album ten flores brancas con tacas pequeniñas encarnadas na superficie interior dos pétalos.
 Rhododendron arboreum subsp. delavayi con flores vermellas.
 Rhododendron arboreum Sm. subsp. nilagiricum (Zenker) Tagg atópase en Tamil Nadu, India.Chamberlain, D. F. 1982. A revision of Rhododendron II. Subgenus Hymenanthes. Notes Roy. Bot. Gard. Edinburgh 39:331.Rhododendron arboreum Sm. subsp. nilagiricum (Zenker) Tagg 

 Ameazas 
Os rododendros son susceptíbeis ao caruncho da vide (Curculionoidea), ás moscas brancas de rododendros e azaleas, ás cigarriñas (Cicadellidae), aos tínxidosGran dicionario Xerais da lingua galega. Vigo, Xerais, 2009 (Tingidae), aos insectos escama (Coccoidea), eirugas, pulgóns ou piollos das plantas, oídio, fungos do mel (Armillaria), ferruxes (Pucciniales), bugallos das follas, petal blight (fungos de diferentes xéneros), (Chondrostereum purpureum), Phytophthora cactorum e clorose inducida polo cal.The Royal Horticultural Society (2008) RHS Garden Hyde Hall Plant of the month: April, recuperado 2/19/2008 Gardens 

 Exemplar senlleiro en Galiza 
O rododendro arbóreo de Serantellos, Cambados (Pontevedra) figura no Catálogo de Árbores Senlleiras elaborado pola Xunta de Galicia.

 En Sri Lanka 
A planta coñécese coma Maha ratmal, Maha Rath Mal, Asela mal en Sinhala. O nome en lingua cingalesa "rathmal" é maiormente usado polos Ixoras, que non están nesta familia. Porén, os rododendros non son plantas comúns en Sri Lanka, e o nome local asistemático semella ser "Maha-rathmal", i.e., "Big-Ixora", aplicado a variedades máis pequenas que sona coma azaleas ornamentais. De aí o nome "asela-mal", probabelmente adaptado de "Azelia" polos hosrticultores, podería ser máis axeitado. Prefire climas fríos e secos que son os máis comúns na meirande parte da illa de Sri Lanka. 

 Notas 

Categoría:Rhododendron
Categoría:Plantas ornamentais
Categoría:Flora de Asia